Lietotājs:Daarznieks - Vikipēdija

# Lietotājs:Daarznieks

### Vikipēdijas raksts

Wikipedia:Babel

lv | Šim lietotājam latviešu valoda ir dzimtā valoda.

en-3 | This user is able to contribute with an advanced level of English.

ru-3 | Этот участник свободно владеет русским языком.

de-2 | Dieser Benutzer hat fortgeschrittene Deutschkenntnisse.

Meklēt lietotāju valodas

Daarznieks - viens no Vikipēdijas lietotājiem un papildinātājiem. Sk. Vikipēdiholiķis.

### [izmainīt šo sadaļu] Aizsāktie darbi

Paveiktais latviešu Vikipēdijā (labojumu skaits):

- Pasaules fiziskā ģeogrāfija - Pēc iespējas kvalitatīvi un saistoši ievērojamu un interesantu pasaules ģeogrāfijas objektu un fiziskās ģeogrāfijas pamatelementu apraksti. Šobrīd pašam no vizuālā viedokļa dikti iepatikās raksts Tonlesaps, bet var jau uzmest aci arī šim - ezers, vai šim - upe. Kēnigzē ezers jau arī skaistulītis, par šī raksta sarakstīšanu vācieši varētu uzsaukt atvaļinājumu ezera krastā :D. Drīz ap 300 pasaules ezeri būs galvenos vilcienos aprakstīti, tad varētu ķerties klāt pie jūrām. Jeb varbūt - arī pie Latvijas ezeriem? Jeb varbūt par ko citu? Cik patīkama neziņa :)
- Minerāli - varbūt pirmoreiz Latvijā izdosies aprakstīt visus ~ 4 500 minerālus un vēl ap 2 000 paveidus? Varat paskatīties - smukulis berils jeb kaut vai nefrīts, kvarcs. Varu atzīties - lielākā daļa minerālu būtu vienkāršs veids, kā piegāzt Vikipēdiju ar balastu, jo vairums minerālu atrasti tikai vienu - divas reizes un par tiem dikti maz ko teikt. Gan jau kādu dienu to balastu sagāzīšu, bet tas ir diezgan garlaicīgi.

Starp citu, ja gribas piegāzt Vikipēdiju lai uzpūstu statistiku, lūdzu - asteroīdi nepacietībā gaida. Blīkš blākš, tūkstošiem jaunu rakstu un tauta sajūsmā lauž krēslus :D (Tik kāda jēga...)

- Gadi - daudzu citu valodu Vikipēdijas pacentušās "samest" pāris tūkstošus vai vēl vairāk tukšus gadu aprakstus. Jācer, ka latviskā Vikipēdija tik zemu nenolaidīsies - bet kvalitatīvi aprakstīt pasaules vēsturi pa gadiem ir ļoti smags darbs. Sataisīju varen gudru veidni un lielu enerģiju ķēros klāt pie gadu aprakstiem... bet tiku no 1 līdz 44 un dikti noguru. Un pārņēma klusas šausmas - varbūt jau esmu paspējis salikt tur iekšā kādus 100 nepareizi latviskotus personvārdus un senos vietvārdus? Patiesībā šis būtu kolektīvs darbs, varētu vienoties ar kādu vēsturnieku par kopdarbību.
- Ģeoloģija - smags temats. Sākumā ar lielu entuziasmu metos tajā, līdz sapratu, ka latviešu Vikipēdijai iesākumā vajag tādas vienkāršākas, piezemētākas lietas. Ja cilvēks te nevar atrast Pampāļus jeb vai pat 2006. gada notikumu aprakstu... nu kam tad te interesēs Tetragonālā singonija jeb vai Vecā Danas minerālu klasifikācijas sistēma? Bet, neceriet, sev mīļo dabaszinātni neaizmirsīšu, kaut kas jauns šajā jomā parādīsies.

### [izmainīt šo sadaļu] Kāpēc esmu te?

Vikipēdija šobrīd ir ērtākais veids, kā pasniegt zināšanas. Nopietni. Nekas cits nav ērtāks - ne Britannica, ne grāmatas vispār, ne pārējais Internets.

Tam teorētiski varētu būt ļoti liela nozīme arī Latvijā... pagaidām tikai teorētiski. Latvijas statistika par inovāciju pielietojumu, par izglītības kvalitāti ir graujoša - šobrīd, maigi sakot, neesam nekāda gaišā nācija. Zināmā mērā to ataino arī Vikipēdijas statistika. Gausties vien nav jēgas - tā nu pievienojos Vikipēdijas entuziastiem un ceru, ka mans darbs dos kādu labumu... nu kaut vai kursa darbu "štancētājiem".

Starp citu - darbs ir neapmaksāts... tad nu ņemu un rakstu par to, kas man pašam ir interesanti.

### [izmainīt šo sadaļu] E-pasts

daarznieks(at)yahoo(punkts)com

### [izmainīt šo sadaļu] Weblapas un atsevišķi raksti, kas tapuši ar manu aktīvu līdzdalību

- Par ūdenskritumiem Latvijā un pasaulē
- Par izcilākajiem Latvijas dabas pieminekļiem
- Par pasaules vulkāniem
- Par geizeriem

Ir jau vēl arī citi.

Saturs iegūts no "http://lv.wikipedia.org../../../d/a/a/Lietot%C4%81js%7EDaarznieks_dc87.html"

Kategorijas: User lv | User lv-N | User en | User en-3 | User ru | User ru-3 | User de | User de-2

##### Views

- Lietotāja lapa
- Diskusija
- Pašreizējā versija

##### Meklēt